
Nipa' jarina sikontu apa-apaya 


Uru-uruna, ri wattu Napa'jarina 

Allata'ala sikontu apa-apaya, ? te- 
napa panrala'na buttaya, siagang te- 
napa apa-apa silolongang. Sikontu 
apa-apaya nitongkoki ri tamparang lu- 
ara' siagang lompoa bombanna, nani- 
aki sassang makkapuka. Mingka niaki 
koasa malompoNa Allata'ala a'gio' 


irate ri tompo'na je'neka. 3 Nakanamo] 


Allata'ala, ” A'jariko singaraka!” Nam- 
pa nia'mo singaraka. 4 Sannammi nya- 
waNa Allata'ala anciniki anjo passa- 
laka. Na Nasa'la'mo singaraka battu 
ri sassanga, “nampa Naareng anjo 
singaraka ”Singara'” na anjo sassa- 
nga ”Bangngi”. Allalomi bangngia, 
battumi bari'basaka. Iaminjo allo ma- 
kase'rea. 

“#1 Nampa Nakanamo Allata'ala, ” A'- 
jariko se're pannahang untu' ansa'laki 
anjo je'neka a'jari ruang pammanta- 


ngang, siagang nanatahang lalang ri. 


tampa' tassa'laka.” Nakajariammo anjo 
passalaka. Kammaminjo  Napare'na 
Allata'ala pannahang ampasisa'lakai 
je'ne' niaka irawanganna anjo panna- 
hanga siagang niaka irateanganna. 
s Naaremmi anjo pannahanga ” La- 
ngi'”. Allalomi bangngia nabattumo 
bari'basaka. Iaminjo allo makaruaya. 


1:3: 2Kor. 4:6 1:6-8: 2Pet. 3:5 


° Nampa Nakana Allata'ala, ” Kue- 
rokangi na'lo'loro' je'ne' niaka ira- 
wanganna langika mange ri se'reang 


.tampa', sollanna kacinikang buttaya. ” 


Nakajariammo anjo passalaka. 1° Naa- 
remmi Allata'ala anjo buttaya ” Bònto”, 
naanjo je'ne' asse'rea ”Tamparang”. 
Nasannammo nyawaNa Allata'ala an- 
ciniki anjo passalaka. !! Nakanamo 
pole Allata'ala, ”Kuerokangi anjo 
buttaya appatimboi sangka' rupa po- 
ko'-poko', iamintu appa'niaka wasse- 
le' rappo-rappoang a'lisereka siagang 
rappo-rappoang maraengannaya.” Ka- 
jariammi anjo passalaka. I? Kamma- 
minjo nappatimbomo buttaya sangka' 
rupa poko'-poko'. Nasannammo nyawa- 
Na Allata'ala anciniki anjo passalaka. 
3 Allalomi bangngia nabattumo bari'- 
basaka. Iaminjo allo makatallua. 

1415 Nampa Nakana Allata'ala, ” Ku- 


 erokangi nia' apa-apa singara' ri la- 


ngika untu’ ansingari buttaya, untu' 
ampasisa'laki singaraka siagang bang- 
ngia, siagang untu' ampa'nassai wattu 
pakaramulana alloa, taunga, siagang 
allo lompona agamaya.” Nakajariam- 
mo anja passalaka. 16 Kammaminjo 
Napa'jarina Allata'ala ruaya apa assa- 
rea singara' lompo, iamintu mataallo 
untu’ koasa ri singaraka, siagang bu- 
lang untu' koasa ri bangngia; pantara- 

nganna anjo Napare' tommi sikamma 
bintoenga. 1 Naboli'mi Allata'ala an- 
jo barang-barang singaraka ri langi' 
untu' ansingari buttaya, !8 untu' koasa 
ri singaraka siagang ri bangngia, sia- 
gang untu' ansa'laki singaraka battu 
ri sassanga. Na sannammo nyawaNa 
Allata'ala anciniki anjo passalaka. 
1 Allalomi bangngia nabattumo bari'- 
basaka. Iaminjo allo makaappaka. 

2 Nampa Nakana Allata'ala, ” Kue- 
rokangi nia' apa-apa attallasa' a'la- 
nge-lange lalang ri je'neka, siagang 
jai jangang-jangang anri'ba' rate ri 
allaka.” 7?! Na Napa'jarimo Allata'ala 
olo'-olo' lompoa lalang ri tamparanga 
siagang sikamma apa-apa attallasaka 
ilalang je'ne', kammayatompa sang- 
ka' rupaya jangang-jangang. Nasan- 
nammo nyawaNa Allata'ala anciniki 
anjo passalaka. ? Yangasenna anjo si- 
kammaya Nabarakkakimi Allata'ala. 
Siagang Nasaremi parenta sikamma 
olo'-olo' attallasaka lalang je'ne' sol- 
lanna a'bija-bija siagang napirassi 
tamparanga, kammayatompa jangang- 
janganga sollanna pila' katambang. 
23 Allalomi bangngia nabattumo bari'- 
basaka. Iaminjo allo makalimaya. 

“Nampa Nakana Allata'ala, ” Ku- 
erokangi nia' ri buttaya sangka' rupa 
olo'-olo' ri bontoa, ia annabaya sia- 
gang liaraka, ia lompoa siagang ca'- 
dia.” Nakajariammo anjo passalaka. 
25 Kammaminjo Napare'na Allata'ala 
sikontu anjo apa-apa niaka siagang 
sannammi nyawaNa ancini’ ngasengi 
anjo passalaka. 

2% Nampa Nakana Allata'ala, ” Kam- 
ma-kammà anne lapparekKi' tau la- 
sanrapanga iKatte siagang lasantan- 
jaka iKatte. Lakoasai ke' nanga mae 
ri sikamma juku'-jukuka, jangang-ja- 
nganga, siagang sikontu olo'-olo' ma- 
raengannaya, kammaya olo'-olo' an- 
nabaya siagang liaraka, kammaya 


1:26: 


“Cucu mako nu'jari jai, 


lompoa siagang ca'dia.” ?7 Kamma- 
minjo bateNa Allata'ala ampa'jari 
rupataua, na Napa'jari ke'nanga san- 
rapang KalenNa. Napa'jarimi ke'na- 
nga bura'ne siagang baine. ?8 Nampa 
Nabarakkaki ke'nanga angkana, ” Am- 
mana'-mana' mako siagang accucu- 
sollanna na- 
pammantangngi sossorannu sikontu 
buttaya siagang nanakoasai. Kusareko 
tugasa' untu' amparakai sikamma ju- 
ku'-jukuka, jangang-janganga, siagang 
sikontu olo'-olo' maraenganga ia lia- 
raka. ? Kusareangko sikontu poko'- 
poko' kayu a'lisereka rapponna sia- 
gang rappo-rappoang maraenganga 
untu' a'jari kanrenu. 3 Mingka sikon- 
tu jangang-janganga siagang olo'-olo' 
liara’ maraengannaya, Kusareangi ru- 
ku' siagang lamungang leko'-lekoka 
a'jari kanrena.” Nakajariammo anjo 
passalaka. “I Naciniki ngasemmi Alla- 
ta'ala sikontu anjo apa le'baka Napa'- 
jari, siagang sannang sikalimi nyawaNa. 
Allalomi bangngia siagang battumi 
bari'basaka. Iaminjo allo makaannanga. 
Nale'ba'mo nipa'jari sikontu apa- 
apaya. ?Ri allo makatujua nale'- 
ba'mo Napa'jari Allata'ala anjo ja- 
ma-jamanNa, nampa ammari-marimo. 
“Nampa Nabarakkakimo anjo allo 
makatujúa siagang Nasa'la'mi a'jari 
allo pammari-mariang, lanri iaminjo 
alloa Nammari-mari Allata'ala ri wattu 
le'ba'namo Napa'jari Jama-jamanNa. 
4Kammaminjo riwaya' nipa'jarina si- 
kontu apa-apaya. | 


Koko Eden 


Ri wattu Napa. jarina Karaeng AE 
lata'ala sikontu apa-apaya, ï tenapa bi- 
ne attimbo siagang tenapa. lamung- 
lamungang ri buttaya, lanri tenapa 
Napaturungi Batara bosia siagang 
tenapa tau lanjamai anjo buttaya. 
é Mingka appakaramulami je'neka as- 


IKor. 11:7 1:27: Mat. 19:4; Mrk. 10:6 1:27-28: Pa'j. 5:1-2 2:2: Ibr. 4:4, 10 2:2-3: Kal. 20:11 

sulu' battu ri buttaya nanabasai tom- 
po'na buttaya. 

7 Nampa angngalle Karaeng Alla- 
ta'ala sike'de' butta, naNapare' a'jari 
se're tau, nampa natui' so'bolo' ka'- 
murunna siagang nappasa' assarea ka- 
tallassang; nattallasa'mo anjo taua. 

8 Le'baki anjo appare'mi Allata'ala 
koko ri Eden, irayanganna anjo tam- 
paka, nampa Napamantang anjoreng 
anjo tau le'baka Napare'. ° Napatim- 
bomi Karaeng Allata'ala sangka' rupa 
poko'-poko' ga'ga, bajika rapponna. 
Ri tangnga-tangngana anjo kokoa nia'- 
mo attimbo poko' assarea katallassang, 
siagang poko’ assarea pangngasse- 
ngang ri passala'na bajika siagang kodia. 

10 Nia' se're binanga a'lo'loro' bat- 
tu ri Eden, ambasai anjo kokoa; na 
pantaranganna anjo koko Eden ta'ba- 
ge appaki anjo binangaya. 1! Makase'- 
rea niarengi Pison;. iaminne binanga- 
ya a'lo'loro' ri tammulilina butta 
Hawila. 1? Anjoreng nia' bulaeng ti'- 
no' kammayatompa bau'-baukang su- 
saya nigappa, siagang batu-batu para- 
mata. ! Binanga makaruaya niarengi 
Gihon; a'lo'loroki je'ne'na ri tammu- 
lilina butta Kus. 14 Binanga makatal- 
lua niarengi Tigris, a'lo'loroka iraya- 
nganna pa'rasangang Asyur. Binanga 
makaappaka niarengi Efrat. 

15S Nampa Napamantang Karaeng 
Allata'ala anjo taua lalang ri koko 
Eden, sollanna najama siagang napa- 
rakai anjo kokoa. 16 Nakanamo Batara 
mae ri anjo taua, ”Akkullei nukanre 
sikontu rapponna anjo poko'-poko' ni- 


aka ri anne kokoa, !7 pantaranganna an- | 


jo poko' assarea: pangngassengang ri 
passala'na bajika siagang kodia. Tak- 
kulleai nukanre rapponna anjo poko' 
kayua; napunna nukanrei tena tamate- 
nu ia memang anjo allo nukanrena. ” 
18 Nampa Nakana Karaeng Allata'- 
ala, ”Tabajikai taua attallasa' kale- 


kalenna. LappareKĶKa' se're parekang 
aganna ia cocoka ri ia untu' amban- 
tui.”  Angngalle tommi sike'de' but- 
ta nampa Napare' sangka' rupa olo'- 
olo' niaka ri bontoa siagang niaka ri 
alla'. Na Naerang ngasemmo Allata'- 
ala anjo sikammaya mae ri anjo taua 
sollanna nacini' angkanaya areng apa 
lanasareangi anjo sikamma olo'-olo- 
ka. Iaminjo assala'na olo'-olo' niaka 
ri tompo'na buttaya siagang olo'-olo' 
niaka ri alla', namassing nisare areng. 
2? Kammaminjo nanasaremo areng taua 
anjo sikontu olo'-olo' niaka ri tompo'- 
na buttaya siagang ri allaka. Mingka 
tena manna se're kalase'renna yanga- 
senna anjo akkulle a'jari agang cocoka 
mae ri ia siagang akkullea ambantui. 
21 Nampa Napa'jari attinromo Ka- 
raeng Allata'ala anjo taua. Nalalang 
attinrona, Napasulu'mi Karaeng Al- 
lata'ala kalase'renna buku rusu'na 
battu ri kalenna anjo taua, nampa 
natongko' ammotere' siagang dageng 
anjo bate pammantanganna buku ru- 
su'na. 2 Battu ri iaminjo buku rusuka 
naNapare' Batara sitau baine, nampa 
Naerang mae ri anjo taua. ? Nakana- 
mo anjo taua, 
” Iaminne tau sangkammangku, 
buku battu ri bukungku, siagang 
dageng battu ri dagengku. 
Kuarengi baine, lanri battu ri 
bura'nei nialle.” 
24 Iaminjo saba'na nanabokoi bura'nea 
anrong manggena, nampa a'jari se're 
siagang bainenna, na'jari se'remo 
anjo ruaya tau. 
25 Assolaraki anjo bura'nea siagang 
bainea, mingka tena nasiri'-siri' naka- 


Sla . 


Angngewai rupataua ri Allata'ala 


Ia ularaka iami kaminang cara'de' 
ri sikontu olo'-olo' Napareka Ka- 


raeng Allata'ala. Akkuta'nangi anjo 


2:7: 1Kor. 15:45 2:9: Pap. 2:7, 22:2, 14 2:24: Mat. 19:5; Mrk. 10:7-8; IKor. 6:16; Ef. 5:31 

ularaka mae ri anjo bainea angkana, 
” Apaka ma'nassa tena tojeng Nakel- 
laiko Allata'ala angkanrei anne sikon- 
tu rappo-rappo niaka ri kokoa?” 

2? Appialimi anjo bainea angkana, 
” Akkullei nakanre ikambe sikamma 
rappo-rappo niaka ilalang ri anne ko- 
koa, “pantaranganna poko' niaka ri 
tangnga-tangngana kokoa. TaNapa'- 
biangai Allata'ala ikambe angkanrei 
rapponna anjo pokoka yareka anse- 
roi; punna nakanrei yareka nagauka- 
ngi ikambe anjo Napappisangkanga, 
lamatei ikambe. ” 

4 Appialimi anjo ularaka angkana, 
”Takammayai anjo; tena nulamate. 
5 Nakkana kamma anjo Allata'ala lan- 
ri Naassenna angkanaya punna nu- 
kanre anjo rappo kayua, latassungkei 
akkala'nu; la'jariko sangkamma Alla- 
ta'ala siagang lanuassengi apa kodia 
siagang bajika.” 

é Naciniki anjo bainea angkanaya 
antekamma ga'gana anjo poko' ka- 
yua, siagang nyamangi nikanre rap- 
ponna. Na napikkiriki angkanaya teai 
sipato' baji'na punna a'jari bajiki 
pangngassenganna. Jari naallemi rap- 
ponna anjo poko' kayua, nampa 
nakanre. Nampa nasare todong bura'- 
nenna, na nakanre todong bura'nen- 
na. 7 Silalonna memang le'ba'na na- 
kanre anjo rappo kayua, tassungkemi 
akkala'na ke'nanga siagang naassem- 
mi kalenna ke'nanga assolara'. Jari 
nakalimbukimi kalenna ke'nanga sia- 
gang leko' kayu naanyanga ke'nanga. 

8 Anjo karuenga nalangngere'mi 
ke'nanga nia' Karaeng Allata'ala a'- 
jappa lalang ri kokoa. Jari accokkomi 
ke'nanga ri alla'na poko'-poko' kayua 
sollanna tanicinika ri Batara. ° Ming- 
ka akkio'mi Karaeng Allata'ala ri an- 
jo bura'nea angkana, ” Kemaeko?” 

10 Appialimi anjo bura'nea angka- 
na, ”KulangngerekKi' nja' ri kokoa. 


Mallaka’ nakuaccokko lanri assola- 
rakka'.” 

u Akkuta'nammi Allata'ala angka- 
na, ”Inai angkana ri kau angkana 
assolarakko? Apaka nukanrei anjo 
rappo kayu Kupappisangkanga angka- 
na teako kanrei?” 

12 Appialimi anjo bura'nea angka- 
na, ” Anjo baine Kipassareanga ang- 
ngaganga' ansarea' anjo rappoa, sa'- 
genna kukanre.” 

13 Akkuta'nammi Karaeng Allata'a- 
la ri anjo bainea angkana, ” Angngapa 
nugaukangi anjo kammaya?” 

Appialimi angkana, ” Nitipua' ri ula- 
raka, sa'genna kukanre anjo rappoa.” 


Hukkungang Napattantua 
Allata'ala 


14 Le'baki anjo Nakanamo Karaeng 
Allata'ala mae ri ularaka, ” Lanihuk- 
kungko lanri anjo panggaukannu. 
Battu ri sikontua olo'-olo' ikauji ba- 
wang musti antanggongi anne hukku- 
nganga, iamintu: Appakkaramula ri 
kamma-kammaya anne lassossorokko 
siagang battannu a'jappa, siagang 
langnganreko limbu'bu lalang sikontu 
tallasa'nu. !5ĻLasikabirisiko siagang 
anne bainea. Sossorannu siagang sos- 
soranna latuli simusui. Laniancuruki 
ulunnu ri sossoranna, nalanukokko' 
kacunu'na ke'nanga.” 

16 Nampa Nakana Batara mae ri 
anjo bainea, ”LaKutambai pa'risi'nu 
ilalang attianannu siagang ri wattunnu 
ammana'. Mingka manna nakamma, 
latuli lompo cinnako mae ri bura'nen- 
nu, siagang Jatuli da wang turuk- 
ko ri ia.” 

17 Nampa Nakana Karani Allata' - 
ala mae ri anjo bura'nea, ”Nupilang- 
ngeri kana-kananna bainennu nampa 
nukanre anjo rappo kayu le'baka Ku- 
pappisangkang angkana teako kanrei. 
Lanri anjo panggaukannu, nitunraimi 


3:1: Pap. 12:9, 20:2 3:13: 2Kor. 11:3; 1Tim. 2:14 3:15: Pap. 12:17 

buttaya. Musti anjama terasakko la- 
lang sikontu tallasa'nu nanampa ak- 
kulle assare wassele' ganna' anne 
buttaya untu’ kanrenu. !8 Romang-ro- 
mang siagang ruku'-ruku' akkatinting 
lanapatimboangko anne buttaya, sia- 
gang lamung-lamung tanilamung la'- 
jari kanrenu. !? Laballasakko anjama 
siagang lammattiki songo'nu nanampa 
nia' wassele'na anne buttaya, sa'gen- 
nu ammotere' poleang a'jari butta, 
nasaba' battu ri buttayako nipare’. 
Battu ri buttayako nipare’, na nulam- 
motere' a'jari. butta. ” 

20 Naarengi Adam anjo fainenna 
Hawa, lanri anjo bainea a'jari anron- 
na sikontu rupataua. 2! Jari appare'mi 
Karaeng Allata'ala pakeang battu ri 
kukkulu' olo'-olo' untu' a'jari pake- 
anna Adam siagang bainenna. Nampa 
Napipakeimo ke'nanga. 


Nibongkai Adam siagang Hawa 
battu ri koko Eden . 


22 Nakanamo Karaeng Allata'ala, 
”Kamma-kamma anne a'jarimi rupa- 
taua sangkamma iKatte siagang naas- 
semmi ke'nahga passala' nikanaya ba- 
ji' siagang kodi. Jari parallui nijagai 
sollanna tena nakanrei rapponna anjo 
poko' kayu assarea katallassang, sol- 
lanna tena nakkulle attallasa' sa'- 
genna satunggu-tungguna.” %3 Jari Na- 
bongkami . Karaeng Allata'ala anjo 
taua battu ri koko Eden na Nasuro 
angngusaha. butta a'jaria assala'na. 
24 Nampa irayanganna anjo kokoa, ri 
dallekanna pakke'bu antamaya, nia'- 
mo sipa'rappungang malaeka' pajaga, 
siagang nia'mo se're pa'dang a'rinra- 
ya pepe'na, amminroa ri kere-kere- 
mae, anjagai agang mangea ri anjo 
poko' assarea katallassang. Jari tena- 
mo manna sitau akkulle antama' sia- 
gang a'reppese' anjoreng ri anjo po- 
koka. 


3:17-18: Ibr. 6:8 3:22: Pap. 22:14 

